cyanic-selkie/wikianc huggingface dataset:
Samegrelo ja Zemo Svaneti
Samegrelo ja Zemo Svaneti rajautuu Ratša-Letškhumi ja Kvemo Svanetiin idässä, Imeretiin kaakossa, Guriaan etelässä, Mustaanmereen lännessä, Abhasiaan luoteessa ja Venäjään (Suureen Kaukasukseen) pohjoisessa. Hallintoalue muodostuu Samegrelon eli Mingrelian ja ylemmän (zemo) Svanetian historiallisista alueista. Samegrelo levittäytyy Rioni-joen alangolle Mustanmeren rannalla, kun taas Svanetian alue on hyvin vuoristoinen ja sen läpi virtaa Enguri-joki. Suuri osa mingreleistä asuu Samegrelon alueella.
Samegrelo ja Zemo Svaneti jaetaan yhteen piirivapaaseen kaupunkiin* ja kahdeksaan piirikuntaan:
Dale Weise
Dale Kenton Weise (s. 5. elokuuta 1988) on kanadalainen jääkiekkoilija, joka pelaa NHL-seura Montreal Canadiensin organisaatiossa. Weise pelattua kolme vuotta WHL:n Swift Current Broncosin juniorijoukkueessa hänet varattiin numerolla 111 vuoden 2008 varaustilaisuudessa New York Rangersiin. Weise pelasi kolme vuotta Rangersin farmijoukkueessa ennen kuin Vancouver Canucks otti hänet waiver-listalta lokakuussa 2011. Weise tunnetaan fyysisenä nelosketjun hyökkääjänä. Hänet kaupattiin Montreal Canadiensiin 3. helmikuuta 2014 puolustaja Raphael Diazin vastineeksi.
Ura
Weise pelasi kolme vuotta juniorina WHL-joukkue Swift Current Broncosissa. Ensimmäisellä WHL-kaudellaan 2005–2006 hän teki 53 pelissä neljä maalia ja yhteensä 14 pistettä. Neljässä pudotuspeliottelussa hän ei saanut pisteitä, kun Medicine Hat Tigers pudotti Broncosin ensimmäisellä kierroksella suoraan neljässä ottelussa. Seuraavalla kaudella Weise paransi nostamalla pistemääränsä 43:een (18 maalia ja 25 syöttöpistettä) 67 pelissä. Hän oli joukkueensa toiseksi paras pistemies Levi Nelsonin jälkeen. Kuudessa pudotuspeliottelussa hän teki yhden syöttöpisteen, kun Broncos putosi ensimmäisellä kierroksella, pudottajana nyt Regina Pats.
Weise pelasi viimeisen kautensa Broncosissa 2007–2008 ja sai samalla 51 pistettä (29 maalia ja 22 syöttöpistettä) 53 ottelussa. Joukkueen sisäisessä pistepörssissä hän sijoittui viidenneksi. Loukkaantumisen vuoksi Weiseltä jäi iso osa kaudesta väliin, mutta hän palasi ennen kauden loppua joukkueen kokoonpanoon. Broncos pääsi ensimmäisen kerran Weisen aikana pudotuspeleissä ensimmäiseltä kierrokselta jatkoon, mutta Calgary Hitmen kuitenkin tiputti sen toisella kierroksella. Weise oli Broncosin paras maalintekijä pudotuspeleissä seitsemällä osumalla. Kolmen WHL-vuoden jälkeen hän oli saanut maineen fyysisenä voimahyökkääjänä. Hän sai myös paljon vastuuta alivoiman aikana.
Kesällä New York Rangers varasi Weisen neljännellä kierroksella numerolla 111 vuoden 2008 varaustilaisuudessa. Muutamia kuukausia myöhemmin ensimmäisen NHL:n harjoitusleirinsä aikana 19. syyskuuta 2008 Weise teki Rangersin kanssa tulokassopimuksen. Seuraavalla viikolla hän siirtyi Rangersin AHL-yhteistyöseura Hartford Wolf Packiin ja teki siellä debyyttinsä ammattilaistasolla 11. lokakuuta 2008 Springfield Falconsia vastaan. Ensimmäisen AHL- ja ammattilaismaalinsa Weise teki 22. lokakuuta Worcester Sharksia vastaan. Kaudella 2008–2009 hän pelasi 74 ottelua ja teki niissä 23 pistettä (11+12) sijoittumalla toiseksi parhaaksi tulokkaaksi 42 pistettä tehneen Bobby Sanguitetin jälkeen. Pudotuspeleissä Weise teki neljä pistettä kuuteen otteluun, kun Wolf Pack tippui ensimmäisellä kierroksella Worcester Sharksia vastaan.
Toisella harjoitusleirillään Rangersissa syyskuussa 2009 hän pääsi tavoittelemaan uudelleen NHL-paikkaa, mutta ei onnistunut vaan aloitti myös kauden 2009–2010 Wolf Packissa. Weise valittiin AHL:n viikon pelaajaksi vuoden 2010 tammikuun ensimmäisellä kokonaisella viikolla. 3. tammikuuta – 10. tammikuuta. Hän paransi piste-ennätystään 50 piisteeseen tekemällä 28 maalia ja syöttämällä 22 pelaamissaan 73 pelissä. Hän sijoittui neljänneksi joukkueen sisäisessä pistepörssissä. Hän jakoi viidellä alivoimalla tekemällään maalilla liigan kärkipaikan Derek MacKenzien, Steve Pinizzoton ja Josh Hennessyn kanssa. Myöhemmin kauden aikana 4. huhtikuuta 2010 Weise sai ensimmäisen kutsunsa NHL:ään. Hän oli loppukauden Rangersissa, mutta ei päässyt pukemaan pelipaitaa yhteenkään otteluun.
Weise aloitti kauden 2010–2011 Connecticut Whalessa, joka oli vaihtanut kesän aikana nimensä Hartford Wolf Packista. Loukkaantumisen vuoksi hän joutui olemaan sivussa 18 ottelusta kauden alussa. Kokoonpanoon palaamisen jälkeen Rangers kutsui Weisen NHL:ään pelaamaan 17. joulukuuta 2010. Ensimmäisen NHL-ottelunsa hän pelasi seuraavana yönä, kun Rangers hävisi Philadelphia Flyersille lukemin 4–1. Hän pelasi neljännessä kentässä kuusi minuuttia ja 43 sekuntia. Hän sai kaksi hyvää maalintekotilannetta. Ensimmäinen tuli toisessa erässä, kun hänen laukauksensa meni Flyersin maalivahti Brian Boucherin jalkojen välistä maalin ohi. Kolmannessa erässä sai kiekon toimitettua maaliin, mutta se hylättiin hänen tekemän potkuliikkeen takia. Myöhemmin ottelussa hän tappeli Flyersin "poliisin" Daniel Carcillon kanssa. Pelin jälkeen hän palasi AHL:ään, mutta sai kutsun NHL:ään jälleen 1. tammikuuta. Hän teki kaudella 2010–2011 AHL:ssä 47 ottelussa 18 maalia ja yhteensä 38 pistettä. Kymmenessä pelaamassaan NHL-pelissä hän ei saanut pisteitä.
Kesällä Weise teki yhden vuoden kaksisuuntaisen jatkosopimuksen Rangersin kanssa. Sopimuksen mukaan hän sai NHL:ssä pelatessaan 605 000 dollaria AHL:ssä ja 85 000 dollaria. Rangersin harjoitusleirin jälkeen Weise asetettiin waiver-listalle 4. lokakuuta 2011. Sieltä hänet poimi Vancouver Canucks, joka oli jo aiemmin ilmaissut olevansa kiinnostunut Weisen saamisesta joukkueeseensa. Weise teki ensimmäisen NHL-maalinsa seitsemännessä Canucks-ottelussaan (17. NHL-ottelu) 20. lokakuuta 2011 laukaistessaan Alexander Edlerin syötön ohi Nashville Predatorsin maalivahti Pekka Rinteen. Canucks voitti ottelun 5–1. Weisen paikka Canucksin joukkueessa oli neljäs kentällinen.
Weise kaupattiin Vancouverista Montreal Canadiensiin 3. helmikuuta 2014. Hänen tilalleen Montreal antoi sveitsiläisen puolustajan Raphael Diazin. Vuoden 2014 ensimmäisen kierroksen ensimmäisessä ottelussa Tampa Bay Lightningia vastaan Weise teki jatkoajalla voittomaalin suoraan Daniel Briéren syötöstä. Canadiens voitti ottelun 5–4.
17. kesäkuuta 2014 Canadiens kiinnitti Weisen kahden vuoden mittaisella jatkosopimuksella.
Sinfonia nro 3 (Schumann)
Robert Schumannin sinfonia nro 3 Es-duuri op. 97, lisänimeltään Reiniläinen sinfonia, valmistui marras-joulukuussa 1850. Sinfonian kantaesitys oli 6. helmikuuta 1851 Düsseldorfissa säveltäjän johtamana.
Osat
Teoksessa on normaalin neljän osan sijaan viisi osaa:
Vladimír Dzurilla
Dzurilla, lempinimeltään ”Maco”, pelasi ensimmäisen maaottelunsa vuonna 1960. Hän pelasi yhteensä 139 maaottelua. Tšekkoslovakian liigassa hän pelasi 571 ottelua. Dzurilla aloitti pelaamisen 13-vuotiaana Kovosmalt Petrzulka -seurassa. Hän oli isokokoinen maalivahti, hyvä peittämään hyökkääjien laukaisukulmat. Hänellä oli nopea reagointikyky torjunnoissa.
Dzurilla oli peliuransa jälkeen valmentajana Tšekkoslovakiassa, Sveitsissä ja Saksan Liittotasavallassa SC Riessersee -seurassa kaudella 1987–1988. Hän toimi IIHF:n nuorten maalivahtien kouluttajana 1995. Hän pelasi viimeisen kerran Ruotsin veteraanipelaajien ja Maailman veteraanien All Stars-ottelussa Tukholmassa toukokuussa 1995. Hän kuoli sydänkohtaukseen 25. heinäkuuta 1995.
Travis Moen
Ura
Calgary Flames varasi Moenin viidennellä kierroksella numerolla 155 vuoden 2000 varaustilaisuudessa. Hän ei pelannut Calgaryssa yhtäkään ottelua. Vapaana agenttina Moen teki Chicago Blackhawksin kanssa sopimuksen. Blackhawks lähetti hänet farmijoukkue Norfolk Admiralsiin kaudeksi 2002-2003. Seuraavalla kaudella 2003-2004 Moen pelasi Chicagossa täydet 82 NHL-ottelua. Työsulkukaudella 2004-2005 hän pelasi Norfolkissa 79 ottelua.
Ennen kautta 2005-2006 Moen kaupattiin Mighty Ducks of Anaheimiin Mikael Holmqvistin tilalle 30. heinäkuuta 2005. Hän pelasi Anaheimissa 39 peliä. Hän pelasi myös ensimmäisen ottelunsa pudotuspeleissä. 5. toukokuuta hän teki ensimmäisen pudotuspelimaalinsa Colorado Avalanchea vastaan.
Kaudella 2006-2007 Moen pelasi Anaheimin kolmannessa kentällisessä Selke Trophy -ehdokas Sammy Pahlssonin ja Rob Niedermayerin kanssa. Heidän kenttänsä oli ainoa, jota päävalmentaja Randy Carlyle ei muuttanut kauden aikana. Moen pelasi ensimmäisen usean maalin ottelunsa Edmonton Oilersia vastaan, kun teki kaksi maalia.
Anaheim pääsi pudotuspeleissä läntisen konfrenenssin semifinaaleihin. Moen teki jatkoajalla voittomaalin neljännessä ottelussa Vancouver Canucksia vastaan ja vei Anaheimin sarjassa 3-1 -johtoon. Toisen voittomaalin hän teki Stanley Cup -finaaleiden ensimmäisessä ottelussa Ottawa Senatorsia vastaan. Hän teki myös Stanley Cupin voiton Anaheimille ratkaisseen maalin viidennessä ottelussa. Kyseessä oli oma maali, mutta Moen oli viimeinen kiekkoon koskenut Anaheimin pelaaja.
Moen kaupattiin San Jose Sharksiin 4. maaliskuuta 2009 Kent Huskinsin kanssa. Tilalle Anaheim sai Nick Boninon, Timo Pielmeier ja neljännen kierroksen varaus vuoden 2011 varaustilaisuuteen.
10. heinäkuuta 2009 Moen teki kolmivuotisen sopimuksen Montreal Canadiensin kanssa. Hänen palkkansa oli 1,5 miljoonaa dollaria kaudessa. Moen teki ensimmäisen NHL-maalinsa kauden ensimmäisessä pelissä. Montreal voitti 4-3 Toronto Maple Leafsin. Seuraavassa ottelussa hän teki maalin Buffalo Sabresia vastaan. 29. kesäkuuta 2012 Moen teki nelivuotisen jatkosopimuksen, jonka arvo oli 1,8 miljoonaa dollaria kaudessa.
Seksuaalikasvatus
Seksuaalikasvatus on kasvatus- ja luonnontieteellinen poikkitieteellinen tutkimuksen ja opetuksen ala, jossa opitaan havaitsemaan ja ymmärtämään seksuaalisuuteen ja ihmisen lisääntymiseen liittyviä asioita. Seksuaalikasvatusta tutkitaan monilla tieteenaloilla eri tavoin. Koulussa seksuaalikasvatus koskee monia oppiaineita: sitä on sisällytetty biologian opetukseen, mutta myös liikuntaan sisältyvän terveyskasvatuksen ja kotitalouteen kuuluneen perhekasvatuksen yhteydessä. Joissakin kouluissa kouluterveydenhoitaja tai ulkopuoliset vierailijat käyvät antamassa seksuaalikasvatusoppitunteja. Nuoret etsivät tietoa myös omatoimisesti Internetistä sen yksityisyyden vuoksi.
Tyypillisiä seksuaalikasvatuksessa käsiteltäviä aiheita ovat murrosikä, kuukautiset, ehkäisy ja itsetyydytys.
Seksuaalikasvatus on ongelma voimakkaasti uskonnollisisissa piireissä. Yhdysvalloissa suositaan pidättyväisyysohjelmia, joissa ainoana keinona ehkäistä raskauksia ja sukupuolitauteja esitetään seksistä pidättäytyminen. Vastustajien mukaan tällaiset ohjelmat eivät jaa tietoa vaan pyrkivät vain edistämään kristillisiä konservatiivisia arvoja.
Marianne Thorby
Marianne Stenberg, o.s. Nyberg, kirjailijanimeltään Marianne Thorby, (6. marraskuuta 1921 Helsinki – 25. joulukuuta 2004) oli suomalainen humanististen tieteiden kandidaatti ja ruotsin kielellä kirjoittanut salapoliisikirjailija.
Stenberg pääsi ylioppilaaksi 1940 Töölön ruotsalaisesta yhteiskoulusta ja valmistui humanististen tieteiden kandidaatiksi Helsingin yliopistosta. Kirjallisen tuotantonsa Stenberg julkaisi jo 1960-luvun alussa, mutta hän kirjoitti vielä 1990-luvulla pakinoita Hufvudstadsbladetiin nimimerkillä Annetta.
Stenberg kirjoitti myös televisioelokuvien Bronsflickan (1962) ja Misstankar (1962) käsikirjoitukset.
Stenbergin vanhemmat olivat toimittaja Albert Nyberg ja Anna Wikström. Stenbergin puoliso oli vuodesta 1963 insinööri Lars Evergistus Stenberg (1909–1976).
Teoksia
Nimimerkillä Marianne Thorby:
Chris Weitz
thumb|Chris Weitz marraskuussa 2009. Christopher John ”Chris” Weitz (s. 30. marraskuuta 1969 New York) on yhdysvaltalainen elokuvaohjaaja ja -käsikirjoittaja. Hänet tunnetaan muun muassa romaanifilmatisoinneista Kultainen kompassi (2007) ja Twilight – Uusikuu (2009). Uransa alulla hän teki elokuvia yhteistyössä veljensä Paul Weitzin kanssa. Veljesten yhteistöistä tunnetuimmat ovat kokonaisen elokuvasarjan synnyttänyt komedia American Pie (1999) ja Nick Hornby -filmatisointi Poika (2002).
Kirma
Kirma on kylä Iisalmen kaupungin kaakkoislaidalla.
Alueen maisemaan vaikuttavat paljon järvet Kirmanjärvi (Iso Kirma) ja Pieni Kirma (Pikku-Kirma). Kirmanjärvet sijoittuvat viitostiestä oikealle, kun ajetaan Lapinlahdelta pohjoiseen kohti Iisalmen keskustaa. Järvien itäpuolella kulkee Kirmantie viitostien mukaisesti pohjois-eteläsuunnassa. Kirmojen välissä olevan salmen yli on kulkenut silta, josta aikanaan Ulmalan koulua käyneet oppilaat sekä Ohenmäkeen asioille kulkevat pääsivät ylitse. Moottoripyörää raskaammalla kulkuneuvolla tästä kapeasta sillasta, joka tunnettiin Salmen sillan nimellä, ei sopinut kulkemaan.
Kirman alueen vanhimpia taloja on Kääriälä. Savon vanhan maanjaotuskirjan mukaan Matti Antinpoika Kääriäinen tuli verovelvolliseksi vuonna 1666.
PHP
PHP on Perlin kaltainen ohjelmointikieli, jota käytetään erityisesti web-palvelinympäristöissä dynaamisten web-sivujen luonnissa. Ohjelmointikielen lisäksi PHP-ympäristössä on laaja luokkakirjasto. PHP on komentosarjakieli, jossa ohjelmakoodi tulkitaan vasta ohjelman suoritusvaiheessa. PHP:tä voidaan käyttää useilla eri alustoilla ja käyttöjärjestelmillä. Wikipediakin käyttää PHP-kieltä.
PHP:n ensimmäinen versio julkaistiin vuonna 1995, ja se nousi 2010-luvun alussa suosituimmaksi dynaamisten web-palveluiden tuottamiseen tarkoitetuksi tekniikaksi. Erään työnvälityssivuston mukaan PHP-osaajat olivat halutuimmillaan 2011 ja siitä lähtien kielen suosio on ollut laskussa.
Historia
Vuonna 1994 tanskalais-grönlantilainen Rasmus Lerdorf kirjoitti pienen kokoelman C-kielisiä CGI-skriptejä nimellä Personal Home Page Tools. Lerdorf julkisti työkalut GPL-lisenssillä 8. kesäkuuta 1995 nimellä PHP/FI (Personal Home Page / Forms Interpreter).
PHP/FI 2.0 julkaistiin marraskuussa 1997, ja sillä oli useita tuhansia käyttäjiä ympäri maailmaa. Ohjelma oli asennettu noin 50 000:een domainiin (yksi prosentti kaikista internetin domaineista) ja useat ihmiset osallistuivat sen kehittämiseen. Projekti oli yhä Rasmus Lerdorfin päävastuulla.
Andi Gutmans ja Zeev Suraski totesivat PHP/FI 2.0:n riittämättömäksi internet-kauppasovelluksen tarpeisiin. He kirjoittivat lähes koko lähdekoodin alusta asti uudelleen ja julkaisivat sen kesäkuussa 1998 nimellä PHP 3. Lyhenteen uudeksi merkitykseksi valittiin rekursiivinen PHP: Hypertext Preprocessor.
Talvella 1998 Gutmans ja Suraski aloittivat PHP:n ytimen uudelleen kirjoittamisen. Heidän tavoitteenaan oli ydin, joka tukisi kolmansien osapuolten ohjelmointirajapintoja. Uusi ydin julkaistiin vuonna 1999 nimellä Zend Engine (yhdistelmä nimistä Zeev ja Andi) ja maaliskuussa 2000 julkaistu PHP 4 käyttää sitä ytimenään.
PHP 5 julkaistiin heinäkuussa 2004. Sen ytimenä on Zend Engine II, joka muun muassa tukee olio-ohjelmointia ja sisältää sisäänrakennetun tietokantamoottorin (SQLite). PHP 4:n virallinen tuki päättyi 8. elokuuta 2008.
PHP:n versio 7.4.11 julkaistiin 1. lokakuuta 2020. PHP 8:n julkaisuehdokas on julkaistu testattavaksi 1. lokakuuta 2020.
Syntaksi
PHP:tä käytetään yleisimmin HTML-sivuihin upotettuna. PHP-koodin aloitus- ja lopetustunnisteet ovat  ja. Tulostamiseen voi käyttää aloitustunnistetta.
Kun sivujen käyttäjän selain lähettää pyynnön yllä olevasta sivusta, palvelin käyttää koodin PHP-tulkilla. Tulkki ei käsittele mitään tekstiä, joka on aloitus- ja lopetustunnisteiden ulkopuolella. Se palauttaa valmiin sivun palvelimelle, joka lähettää sen edelleen selaimelle.
Koodiesimerkkejä
Tekstin tulostaminen:
Tiedoston lukeminen:
Tiedostoon kirjoittaminen:
Ehtolauseet:
Muuttujat
PHP:n muuttujat ovat heikosti tyypitettyjä, eli ne voivat saada minkä tahansa tyyppisen arvon kontekstista riippuen. Datatyyppejä ovat totuusarvo (boolean), kokonaisluku (integer ~ int), liukuluku (float ~ double), merkkijono (string), taulukko tai matriisi (array), olio (object), ulkoinen resurssi (resource) ja tyhjä (null).
Urban Dictionary
thumb|200px|right|Urban Dictionary -sivusto.
PHP
Muuttujat
Muuttujia merkitään niiden nimeä edeltävällä dollarinmerkillä. Muuttujan nimessä voi olla kirjaimia, numeroita tai alaviivoja. Se ei saa kuitenkaan alkaa numerolla.
Oliot
PHP 4:ssä oli perustoiminnot luokkien ja olioiden käsittelyyn, mutta toiminto kirjoitettiin täysin uusiksi PHP 5:een. PHP 5:n olio-ominaisuuksissa on muun muassa julkisia (public), yksityisiä (private) ja suojattuja (protected) muuttujia ja funktioita, abstrakteja luokkia ja funktioita, luokkien periytyminen sekä poikkeusten käsittely.
Esimerkki:
Abstraktilla luokalla on abstrakteja metodeja, jotka ovat tyhjiä. Abstraktia luokkaa voidaan käyttää, jos halutaan paljon luokkia, mutta halutaan, että ne ovat saman luokan alaluokkia ja että niissä on samannimiset metodit ja muuttujat. Abstraktille metodille tosin voi luoda alaluokkia ja niissä metodit voi määrittää.
Luokkakirjastot
PHP:ssä on laaja luokkakirjasto. Luokkakirjastoja on useille eri toiminta-alueille, kuten merkkijonojen ja päivämäärien käsittelyyn, HTTP-protokollalle, useiden eri tiedostotyyppien muokkaukseen ja ulkoisille tietokannoille. PHP on tukenut versiosta 3 lähtien kolmansien osapuolien ohjelmointirajapintoja (API).
Tietokantakohtaiset luokkakirjastot
PHP:ssä on tietokantatuki muun muassa MySQL-, PostgreSQL-, SQLite- ja Oracle-tietokannoille. ODBC-luokkakirjastossa on yhtenäinen rajapinta muun muassa Adabas D-, IBM DB2-, iODBC-, Solid- ja Sybase SQL Anywhere -tietokantoihin.
Kritiikkiä
PHP:lle ei ollut virallista määritelmää ennen vuotta 2014, vaan olemassa oleva toteutus ja sen toiminta oli de facto -standardi.
PHP:tä on pidetty tietoturvaltaan heikkona. Vanhemmissa versioissa oli oletusarvoisesti päällä toiminto, jolla loppukäyttäjät pystyivät syöttämään muuttujia suoraan PHP-skriptiin (register_globals). Toiminto on oletusarvoisesti poissa päältä versiosta 4.2.0 lähtien, mutta moni vanhempi ohjelmisto on kehitetty oletuksella, että register_globals -valinta on käytössä. Toiminto poistettiin kokonaan versiossa 5.4.0
Kaikki kolme PHP:n pääversiota ovat keskenään yhteensopimattomia. Ehkä tästä syystä sivustojen päivittyminen on ollut hidasta. Kesti kolme vuotta julkaisusta ennen kuin PHP 5 ohitti suosiossa vanhan PHP 4:n.
PHP:n sisäinen yhtenäisyys on hataraa. Jotkin kirjastofunktiot hyväksyvät argumentit eri järjestyksessä kuin toiset. Lisäksi PHP:ssä on useita toiminnaltaan identtisiä funktioita. Valmiiden funktioiden nimet ovat myös usein poikkeavia nimeämiseltään, esimerkiksi  ja. Virheiden jäljittäminen ja korjaaminen on hankalaa puutteellisten työkalujen ja virheilmoitusten vuoksi. PHP:ssä on jopa @-operaattori, jolla koodin virheet voi jättää huomiotta.
Koodin toimiminen riippuu tulkin käännösasetuksista ja sen asetustiedostoista.
PHP on hidas, jopa Javaa hitaampi. PHP:n luojalta Lerdorfilta kysyttiin haastattelussa miten PHP:tä voisi nopeuttaa. Hänen vastauksensa oli ”Well, you can’t.” (No, ei sitä voi).
PHP-ohjelmissa ei ole sisäänrakennettua tapaa käsitellä säikeitä, mikä tekee suurten tietomäärien käsittelystä yhden PHP-skriptin sisällä vaikeaa.
PHP:n sisarprojektit
PHP:llä on kolme sisarprojektia:
Urban Dictionary
Urban Dictionary on englannin kielen slangisanakirja internetissä. Sivusto perustettiin 1999 ja nykyisin sivustolla on yli neljä miljoonaa slangisanojen määritelmää. Käyttäjät voivat lähettää sivulle uusia sanoja ja niiden määritelmiä. Sanakirja sisältää paljon myös epähienoja, alatyylisiä tai loukkaavia ilmaisuja.
Urbaani sanakirja
Urban Dictionarysta on olemassa myös sen suomenkielinen versio Urbaani sanakirja, joka perustettiin vuonna 2007 englanninkielisen version pohjalta. Sen perustajajäsenet ovat Mats Söderlund ja Niklas Wahrman. Vuonna 2010 Tammi julkaisi Söderlundin ja Wahrmanin koostaman kirjaversion urbaanista sanakirjasta. Kirjaan on valittu verkkoversiosta noin 2000 määritelmää.
Asia Pacific Resources International Holdings
Asia Pacific Resources International Holdings (APRIL) on puu- ja paperiyritys, joka toimii Indonesiassa ja Kiinassa.
April (entreprise)
Rågsved
thumb|300px|Rågsvedin Centrum, suunnitellut arkkitehti Kjell Åström.
Rågsved (lempinimeltään Rocksved tai Råggan) on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Högdalenin, Hagsätran ja Fagersjön kaupunginosat sekä Huddingen kunta. Rågsved muodostettiin vuonna 1956 ja nykyisin siellä on asukkaita noin 9700. Maa-alaltaan kaupunginosa on 2,05 neliökilometrin suuruinen.
Rågsvedin metroaseman vieressä sijaitsee pyöreän muotoinen ostoskeskus, jollainen Suomessa sijoittuu Lappeenrannan Sammonlahden liikekeskukseen.
Sirocco (elokuva)
Sirocco on Pohjola-filmin ensimmäinen teatterilevityksessä ollut elokuva. Elokuvan ohjasi Mikko Kuparinen ja se pohjautuu Tuuve Aron Merkki-novelliin. Pääosaa esittää Eeva Putro. Lyhytelokuva kertoo yksinäisestä naisesta, joka löytää kerrostalonsa roskakorista vauvan ja alkaa kasvattaa sitä omanaan. Elokuva sai ensi-iltansa Kalifornian Palm Springs Int’l ShortFestissa kesäkuussa 2012 ja kiersi laajasti kansainvälisiä elokuvafestivaaleja, voittaen maineikkaan Odensen International Film Festivalin pääpalkinnon elokuussa 2012. Lisäksi elokuva on palkittu Overlook International Short Film Festival, Special Mention -kategoriassa sekä Artova Film Festival, Paras Fiktio -kategoriassa.
Näyttelijät
Lähde:
Călin Popescu-Tăriceanu
thumb|Călin Popescu-Tăriceanu vuonna 2014. Călin Constantin Anton Popescu-Tăriceanu (s. 14. tammikuuta 1952) on romanialainen poliitikko, pääministeri keskusta-oikeistolaisen koalitiohallituksen johdossa 29. joulukuuta 2004 – 22. joulukuuta 2008. Hän oli Partidul Național Liberalin puheenjohtaja ja perustanut Alianța Liberalilor și Democraților -puolueen vuonna 2015.
Poliittinen ura
Politiikkaan hän lähti pian kommunismin kaatumisen jälkeen ja oli liberaalienpuolueen perustajien joukossa 1990. Hän oli sen puoluesihteerinä vuoteen 1992, varapuheenjohtajana ja parlamentin jäsenenä 1996–2004. Tăriceanu oli Victor Ciorbean hallituksen teollisuus- ja kauppaministerinä ja varapääministerinä 1996–1997, kun kaivosteollisuuden uudelleenjärjestely alkoi. Hänen saavutuksinaan pidetään öljyteollisuuden ja kansallisen sähköyhtiön uudelleenjärjestelyä.
Pääministerinä 2004–2008
Vuonna 2003 Partidul Național Liberal muodosti oikeuden ja totuuden allianssin (Dreptate și Adevăr) Traian Băsescun demokraattisen puolueen kanssa. Tăriceanu johti vaalikampanjaa kesäkuun 2004 parlamentin- ja presidentinvaaleihin. Kun Theodor Stolojan astui alas puolueen johdosta, Tăriceanusta tuli sen väliaikainen johtaja ja "oranssin" allianssin kanssajohtaja. Kun Băsescu voitti presidentinvaalin Adrian Năstasea vastaan 12. joulukuuta 2004, hän nimitti Tăriceanun pääministeriksi. Hän ilmoitti tavoitteekseen taistella korruptiota ja köyhyyttä vastaan ja ajaa läpi uudistukset Euroopan unioniin liittymiseksi vuonna 2007. Ensimmäisenä askeleena hallitus alensi tulo- ja yritysverot 16 % tasaveroon vähentääkseen veronkiertoa ja kannustaakseen ulkomaisia investointeja.
Presidentin ja pääministerin suhteet ovat sittemmin huonontuneet taistelun asteelle. Peliä on käyty mm. entisen valtion turvallisuuspalvelun Securitaten arkistoilla. Presidentti Băsescu entisenä laivankapteenia joutui lain mukaan informoimaan poliisia alaistensa tekemisistä, vaikka hän ei virallisesti ollutkaan ilmiantaja. Tăriceanun hallitus laajensi kollaboraation määritelmää, mutta ensimmäiseksi uhriksi tulikin hallituskumppani konservatiivipuolueen johtaja Dan Voiculescu, jonka jälkeen konservatiivipuolue jätti hallituksen.
29. kesäkuuta 2006 Tăriceanu ilmoitti neuvottelematta asiasta Romanian joukkojen vetämisestä Irakista sotilasoperaation vaarallisuuden ja kalleuden vuoksi, mitä presidentti Băsescu on vastustanut ankarasti.
21. maaliskuuta 2007 Tăriceanu otti hoitaakseen väliaikaisesti myös ulkoministerin tehtävät kun presidentti Băsescu kieltäytyi vahvistamasta Adrian Cioroianun nimitystä tehtävään. Edellinen ulkoministeri Mihai Răzvan Ungureanu joutui eroamaan, koska ei ollut tiedottanut hallitusta Yhdysvaltain joukkojen tekemästä kahden romanialaisen pidätyksestä Irakissa.
1. huhtikuuta 2007 Tăriceanu uudisti hallitustaan ja Demokraattisen puolueen ministerit, sekä sitoutumaton oikeusministeri Monica Macovei, jota pidettiin korruption vastaisen taistelun tärkeänä tekijänä, jätettiin pois siitä, jonka jälkeen hallitukseen kuuluvat enää liberaalit ja unkarilaisten puolue ja sitä tukevat myös sosiaalidemokraatit osallistumatta hallitukseen. 18. huhtikuuta parlamentti äänesti presidentti Băsescun määräaikaisesta pidättämisestä virastaan.
Marraskuun 2008 parlamenttivaalien muodostettiin kahden suurimman voittajapuolueen, demokraatti-liberaalien ja sosiaalidemokraattien hallitus, jonka pääministeriksi tuli Emil Boc.
Pääministerikauden jälkeen
Popescu-Tăriceanun seuraajaksi puolueen johtoon valittiin ylimääräisessä puoluekokouksessa 20. maaliskuuta 2009 Crin Antonescu. Vuonna 2012 Popescu-Tăriceanu valittiin ensimmäistä kertaa Romanian senaattiin.
Vuoden 2014 presidentinvaaleissa Popescu-Tăriceanu oli ehdolla virallisesti sitoutumattomana. Syynä oli se, ettei taustalla olevaa, Popescu-Tăriceanun suunnittelemaa, puoluetta oltu vielä virallisesti perustettu. . Hän sai kolmanneksi eniten ääniä eikä selviytynyt toiselle kierrokselle.
Vuonna 2015 Popescu-Tăriceanu oli perustamassa Romanian liberaalidemokraattinen puolue (ALDE, Alianța Liberalilor și Democraților), jonka puheenjohtajana hän edelleen toimii. Popescu-Tăriceanu ilmoitti puolueen vetäytyvän eurooppalaisesta samannimisestä puolueesta kesäkuussa 2019. Syynä oli Romanian ALDE:n antama tuki oikeusvaltion periaatteita heikentäville ns. korruptiolaeille, mikä johti konfliktiin ALDE Europan kanssa. .
Popescu-Tăriceanu valittiin Romanian senaatin puheenjohtajaksi vuonna 2014. Toiselle senaattorikaudelleen Popescu-Tăriceanu valittiin vuonna 2016. Hän luopui senaatin puheenjohtajan paikastaan syyskuussa 2019. Taustalla oli ALDE Romanian lähteminen hallituksesta. .
Etsin kunnes löydän sun
Etsin kunnes löydän sun on vuonna 1995 julkaistu 20 suosikkia -sarjaan kuuluva Markku Aron kokoelmalevy.
Albumin nimikkokappale ”Etsin kunnes löydän sun” on käännös italialaisen Salvatore Cutugnon ja Pasquale Lositon säveltämästä kappaleesta ”Oasis”, joka julkaistiin Italiassa vuonna 1975. Markku Aron esittämä versio julkaistiin vuonna 1976. Suomenkielisen tekstin on tehnyt Chrisse Johansson. Ranskankielinen versio, jonka Joe Dassin levytti vuonna 1975, on nimeltään ”Et si tu n'existais pas”.
Markku Aron alkuperäinen Etsin kunnes löydän sun -albumi julkaistiin vuonna 1976. Se on siis eri levy kuin vuonna 1995 julkaistu kokoelma. Vuoden 1976 albumi oli Finnlevyn/Scandian/Finndiscin julkaisemalla myyntilistalla neljäntenä joulukuussa 1976. Seuraavana vuonna Etsin kunnes löydän sun ylitti kultalevyrajan.
Högdalen
thumb|Taidetta Högdalenissa.
Högdalen on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu hallinnollisesti Enskede-Årsta-Vantörin kaupunginosa-alueeseen. Kaupunginosaa rajaavat Bandhagenin, Örbyn, Rågsvedin, Fagersjön ja Gubbängenin kaupunginosat. Högdalen muodostettiin vuonna 1952 ja nykyisin siellä on asukkaita noin 7700. Maa-alaltaan kaupunginosa on 2,01 neliökilometrin suuruinen. Siellä sijaitsee Högdalenin metroasema.
Lalaika
Lalaika on vuonna 1996 julkaistu, 20 suosikkia -sarjaan kuuluva Ann Christinen kokoelmalevy.
Theo Adam
thumb|Theo Adam Theo Siegfried Adam (1. elokuuta 1926 Dresden – 10. tammikuuta 2019 Dresden ) oli saksalainen oopperalaulaja, äänialaltaan bassobaritoni. Hän opiskeli Rudolf Dittrichin johdolla vuosina 1946–1949.
Adam teki oopperadebyyttinsä joulukuussa 1949, jolloin hänellä oli rooli Weberin teoksessa Taika-ampuja Dresdenissä. Hän esiintyi vuonna 1952 myös Bayreuthin musiikkijuhlilla ja toimi vuodesta 1953 Berliinin valtionoopperan vakituisena jäsenenä. Hän teki pian vierailevia esiintymisiä muiden muassa Covent Gardenissa ja Wienin valtionoopperassa.
Adam teki Metropolitanin-debyyttinsä helmikuussa 1969.
Arvostettujen Wagner-tulkintojensa lisäksi Adam on esittänyt muiden ohella Wolfgang Amadeus Mozartin, Giuseppe Verdin ja Richard Straussin oopperarooleja. Hän tulkitsi myös tuoreempaa, 1900-luvun tuotantoa, kuten Luciano Berion ja Friedrich Cerhan musiikkia.
Kanelipuodit
Kanelipuodit on vuonna 1933 ilmestynyt puolanjuutalaisen kirjailijan Bruno Schulzin novellikokoelma. Kokoelman kertomukset on julkaistu suomeksi teoksessa Kanelipuodit ja muita kertomuksia (Basam Books, 2013) Tapani Kärkkäisen kääntäminä.
Suomennos
Kanelipuodit ja muita kertomuksia -teoksessa on julkaistu suomeksi kaikki Sculzin säilyneet proosateokset, myös Schulzin toinen teos Kuolinilmoituksen sanatorio (1936) sekä neljä kirjallisuuslehdissä ilmestynyttä novellia. Kirja on kuvitettu Schulzin piirroksin, ja se on varustettu Virpi Hämeen-Anttilan kirjoittamalla esipuheella sekä suomentajan laajalla jälkisanalla ja viitteillä. Käännös on tehty Schulzin koottujen proosateosten tieteellisestä laitoksesta Opowiadania: Wybór esejów i listów.
Schulzin kertomuksia ilmestyi suomeksi vuonna 1965 välikielen kautta valikoimana Krokotiilikuja, jonka Otava julkaisi Moderneja kirjailijoita -sarjassa. Suomennoksen teki Aarno Peromies Josef Hahnin 1960-luvulla tekemästä saksannoksesta. Teoksesta kuitenkin puuttui useita tärkeitä tekstejä, varsinkin Kuolinilmoituksen sanatoriosta.
Sleesia
thumb|Sleesian sijainti ja nykyiset valtioiden rajat. pienoiskuva|[[Wrocław]] Sleesia (vanhahtaen myös muodossa Šleesia,, vanhalla Sleesian murteella Schläsing, , , lat. ja engl. Silesia) on historiallinen alue Keski-Euroopassa. Suurin osa siitä on nykyisin Puolan rajojen sisällä, mutta pieni osa kuuluu Tšekkiin (sitä kutsutaan myös Määrin Sleesiaksi) ja toinen pieni osa, josta tuli osa Sleesiaa vasta vuonna 1815, Saksaan.
Sleesia sijaitsee Oderjoen ylä- ja keskiosien varrella Sudeettien kupeessa. Paikallisella murteella maakuntaa kutsutaan nimellä Ślonsk tai Ślůnsk.
Keskiajalla Sleesia oli osa Piast-suvun puolalaista valtakuntaa, mutta sen pikkuruhtinaat ajautuivat Böömin kuninkaan vasalleiksi Puolan hajaannuksen aikana ja maakunta tuli siten kuulumaan Pyhän saksalais-roomalaisen keisarikunnan alaisuuteen. Lääninherran valta periytyi Böömin mukana Habsburgeille 1526. Vuonna 1740 Preussin kuningas Fredrik II Suuri valloitti suurimman osaa Sleesiaa ensimmäisessä Sleesian sodassa, joka oli osa Itävallan perimyssotaa. Preussi ja Itävalta sotivat alueesta vielä toisessa ja kolmannessa Sleesian sodassa, joista jälkimmäinen oli osa seitsenvuotista sotaa. Sleesia pysyi Preussilla. Tämä alue muodosti Preussin provinssit Ylä- ja Ala-Sleesian aina vuoteen 1945, jolloin suurin osa alueesta tuli osaksi Puolaa.
Sleesia on aina ollut kaksikielinen alue ja sen väestö on ollut kahden kansan välissä. Koska se siirtyi Habsburgien haltuun niin varhain, paikallinen slaavilainen murre jäi syrjään puolan kirjakielen kehityksestä, eikä sitä käytetty kirjallisesti. Vielä toisen maailmansodan kynnyksellä oli tavallista, että Sleesian maaseutuväestö puhui keskenään tätä vahvasti saksasta vaikutteita saanutta niin sanottua ”vesipuolaa” (Wasserpolnisch), mutta käytti sivistyskielenään saksaa ja piti itseään saksalaisina. Alueen siirryttyä sodan jälkeen Puolalle sinne pakkosiirrettiin Puolan Neuvostoliittoon liitettyjen itäalueiden asukkaita. Sleesialaiset taas pakkosiirrettiin Saksaan Neuvostoliiton miehitysvyöhykkeelle samalla menettäen omaisuutensa.
Tanalyk
Tanalyk on Uraljokeen oikealta puolelta yhtyvä sivujoki, jonka valuma-alue sijaitsee Uralvuoriston eteläpuolen itäosissa Venäjällä. Joen yläjuoksu kuuluu Baškortostaniin ja alajuoksu Orenburgin alueeseen. Uraljoessa on Tanalykin yhtymäkohdassa Iriklinskin patoallas, jonne joki laskee.
Pääuoma
Joen lähteet sijaitsevat eteläisessä Uralvuoristossa Irendyk-vuoristoharjanteen rinteillä Talkasin järven läheltä ja se virtaa 225 kilometriä ennen kuin se yhtyy oikealta Uraljokeen 1 827 kilometriä ennen sen Kaspianmerellä sijaitsevaa suistoa.
Vuodenajat ja virtaamat
Joen lähteet sijaitsevat Uralvuoriston eteläosan itäisillä rinteillä, minne kuivalla mannermaisella ilmastolla on suurin vaikutus. Sateita on vähemmän kuin Uralin läntisellä puolella, joten jokeen riittää vettä vain osaksi. Suurin vesikuorma vapautuu keväisin, kun kaikki talvella lumena varastoitunut vesi virtaa kerralla alas vuorilta. Tämän jälkeen joen vedenpinta alenee asteittain olemattomaksi ja joki pysyy lähes kuivana syksystä alkaen 8–10 kuukautta vuodessa. Joen keskimääräinen vuotuinen virtaama on 2,96 m³/s, mikä on mitattu 59 kilometriä joen suistosta. Joki jäätyy lokakuun loppupuoliskolla ja se vapautuu jäistä huhtikuussa.
Suuret vaihtelut joen virtaamassa vaikeuttavat veden hyödyntämistä. Siksi vettä kerätään valuma-alueella sijaitseviin tekojärviin. Suurin niistä on Serek-Kul, jonka pinta-ala on 250 hehtaaria, ja Tanaliskin tekojärvi , jonka pinta-ala on 201 hehtaaria ja suurin syvyys 36 metriä.
Anna Närhi
Anna Närhi (s. 10. helmikuuta 1992) on suomalainen suunnistaja. Hän sijoittui MM-kilpailuissa sprintissä 14:nneksi vuonna 2014 ja 13:nneksi vuonna 2018, keskimatkalla 39:nneksi vuonna 2018 sekä sprinttiviestissä kahdeksanneksi vuonna 2018. EM-kilpailuissa Närhi sijoittui 34:nneksi sprintissä vuonna 2014 sekä kahdeksanneksi viestissä, yhdeksänneksi sprinttiviestissä ja 21:nneksi sprintissä vuonna 2018.
Närhi voitti sprintin ja keskimatkan suomenmestaruudet vuonna 2018.
Närhi on lähtöisin Jyväskylästä ja edustaa seuratasolla Lahden Suunnistajia.
Sentneri
Sentneri (tunnus cwt ; engl. centum weight tai hundredweight) on vanha painomitta. Brittiläinen sentneri on 112 paunaa eli 50,802 3 kg. Brittiläinen tonni (long ton) on 20 cwt. Amerikkalainen sentneri short hundredweight, on 100 paunaa, ja amerikkalainen tonni (short ton) on 20 amerikkalaista sentneriä eli 2 000 paunaa. Jalometallien punnituksessa käytetty troy hundredweight on kuitenkin 100 troy-paunaa eli 37,324 172 16 kg.
"Metrinen sentneri" tarkoittaa senttaalia, joka on 100 kg.
Hymne National Voltaïque
Hymne National Voltaïque oli Ylä-Voltan kansallislaulu vuodesta 1960 vuoteen 1984, jolloin maan nimi muutettiin Burkina Fasoksi ja maan nykyinen kansallislaulu Une Seule Nuit valittiin.
Sanat
Fière Volta de mes aieux,
Ton soleil ardent et glorieux
Te revêt d’or et de fierté
Ô Reine drapée de loyauté!
Kertosäe
Nous te ferons et plus forte, et plus belle
A ton amour nous resterons fidèles
Et nos coeurs vibrant de fierté
Acclameront ta beauté
Vers l’horizon lève les yeux
Frémis aux accents tumultueux
Jerusalemin hallintoalue
Jerusalemin hallintoalue on yksi Israelin kuudesta hallintoalueesta. Sen pinta-ala on 652 km² (mukaan lukien Itä-Jerusalem, joka siirtyi Israelille 1967). Israelin tilastokeskuksen mukaan asukkaista 68,4 % on juutalaisia ja 29,8 % arabeja. Hallinnollinen pääkaupunki on Jerusalem.
Hymne National Voltaïque
Sanat
De tes fiers enfants tous dressés
Promesses d’avenir caressées
Le travail de ton sol brûlant
Sans fin trempera les cœurs ardents,
Et les vertus de tes enfants
Le ceindront d’un diadème triomphant.
Que Dieu te garde en sa bonté,
Que du bonheur de ton sol aimé,
L’Amour des frères soit la clé,
Honneur, Unité et Liberté.
Anki
Anki voi tarkoittaa ainakin seuraavia:
Savitaipaleen hyvinvointiasema
Savitaipaleen hyvinvointiasema on eteläkarjalaisessa Savitaipaleen kunnassa toimiva julkisen palvelun sosiaali- ja terveysasema. Sen palvelut tuottaa Etelä-Karjalan kuntien yhteinen sote-kuntayhtymä (Eksote).
Savitaipaleen hyvinvointiasema palvelee normaalisti maanantaista torstaihin kello 8-16 ja perjantaisin (ja pyhien aattona) kello 8-15. Muulloin ensiapu- ja päivystyspalvelut tarjoaa ympärivuorokautisesti aukioleva Etelä-Karjalan keskussairaalan päivystys sairaalan K-siivessä (sisäänkäynti ovi 10, Kahilanniementie 2, Lappeenranta). Kiireellisestä hoitoa tarvittaessa otetaan iltaisin, öisin ja viikonloppuisin yhteys Päivystysapuun (116 117; hätätilanteessa luonnollisesti Yleiseen hätänumeroon 112).
Nitroglyseriini (räjähde)
Historia
Nitroglyserolin keksi kemisti Ascanio Sobrero vuonna 1847 Torinon yliopistossa. Se on edelleen tehokkaimpia tunnettuja räjähteitä. Nitroglyseroli on teholtaan suurempi kuin esimerkiksi trinitrotolueeni (TNT) ja hyvin lähellä pentaerytritolitetranitraattia (PETN).
Käyttö
Räjähdysaineeksi nitroglyseriiniä käytetään muun muassa piimaahan imeytettynä dynamiittina ja esimerkiksi dinitrotolueeniin sekoitettuna. Nitroglyserolia käytetään myös sydänlääkkeenä (nitrolääkkeet, nitroglyseriini). Kordiitti eli "savuton ruuti", joka on tuliaseissa käytetty ajoaine, sisältää yleensä nitroglyserolia nitroselluloosaan ja stabilointiaineisiin sekoitettuna. Aineen aikaisempi yleisesti käytössä ollut nimi on nitroglyseriini. Nitroglyserolilla on useita detonaationopeuksia. Tästä syystä pieni määrä voi räjähtää hitaammalla nopeudella, jos sitä isketään varovasti esimerkiksi vasaralla. Nitroglyserolin maksimaalinen räjähdysnopeus on noin 6 900 m/s.
Nitroglyseroli räjähtää melko herkästi iskusta. Suodatinpaperiin imeytettynä se räjähtää, jos kahden kilogramman paino pudotetaan sen päälle 8–10 senttimetrin korkeudesta (Bureau of Mines -tyyppinen vasaratesti). Myös lämpötilan äkillinen nousu aiheuttaa räjähdyksen. Nitroglyserolimolekyyli sisältää riittävästi happea, jotta molekyyli voi polttaa itse itsensä täydellisesti vedeksi, typeksi ja hiilidioksidiksi. Itse asiassa molekyylin happitasapaino on hieman positiivinen, minkä takia nitroglyserolia voidaan tehokkaasti käyttää seoksina hieman vähemmän happea sisältävien räjähteiden kanssa.
Pohjoiskalotti
pienoiskuva|Valaistusvyöhykkeet. Pohjoiskalotti on kuvassa ylimmäinen vyöhyke. Pohjoiskalottiin ei yllä auringonvalo ollenkaan, ei vaikka maapallo pyörähtäisi akselinsa ympäri. Kuvan tilanteen aikana maapallon pohjoispuolella on talvi. Pohjoiskalotti on maantieteellinen nimitys maapallon pohjoisimmalle valaistusvyöhykkeelle. Se on alue, joka kattaa kaiken pohjoisen napapiirin pohjoispuolella olevan aina pohjoisnapaan asti. Pohjoiskalotti on toinen maapallon kahdesta napakalotista, toisen ollessa eteläinen napakalotti. Pohjoiskalotin alueella on vähintään yksi sellainen päivä, jolloin aurinko ei nouse lainkaan ja yksi, jolloin aurinko ei laske lainkaan. Mitä lähempänä pohjoisnapaa ollaan, sitä pidemmälle kaamosta (talvella) jatkuu ja yöttömiä öitä (kesällä) on. Ilmiö johtuu maapallon pyörimisakselista, joka on kallellaan. Tästä seuraa, että Aurinkoa kiertävään maapalloon ei osu valo symmetrisesti, vaan vuodenajasta riippuen pohjoiskalotti jää varjoon sekä yöllä, että päivällä (talvella) ja sinne paistaa aurinko sekä yöllä että päivällä (kesällä).
Nitroglyseriini (räjähde)
Käyttö
Tyypillinen demonstraatio nitroglyserolin suuresta räjähdystehosta tehdään yhdellä pisaralla ainetta lämmittämällä se nopeasti tai esimerkiksi pudottamalla se kuumalle levylle. Demonstroitaessa on syytä ottaa huomioon, että jo yhden gramman detonaatio saattaa aiheuttaa läsnä oleville pysyvän kuulonmenetyksen, jos ei asiallisia suojavarusteita käytetä.
Pohjoiskalotti
Pohjoiskalotti Suomessa
Fennoskandian pohjoisin osa kuuluu pohjoiskalottiin. Pohjoiskalotin etelärajana toimii pohjoinen napapiiri, eli siihen kuuluvat Lapin maakunta ( Lapin lääni ) Suomesta, Norrbottenin lääni Ruotsista sekä Tromssan, Nordlandin ja Finnmarkin läänit Norjasta sekä Murmanskin alue Venäjällä.
Katso myös
Valaistusvyöhyke
Nitroglyseriini (räjähde)
Valmistus
Nitroglyserolin valmistus vaatii happoseoksen jäähdyttämistä ja aikaa. Valmistus huoneenlämmössä on mahdollista, mutta hyvin vaarallista ja hidasta. Vahinkojen välttämiseksi myös jäähaudetta käytettäessä glyseroli tulee lisätä tippa kerrallaan. Jos lämpötila nousee liian korkeaksi, happoseos roiskuu ympäri laboratoriota ja saattaa jopa räjähtää (etenkin jos on kyse suurehkoista määristä). Huonosti neutraloitu (nitraushapon jäänteitä sisältävä) nitroglyseroli saattaa olla erittäin herkkää ja vaarallista; toisaalta sitä ei kuitenkaan saa luotettavasti räjähtämään sytyttämällä, vaan detonoimiseen tarvitaan jonkinlainen nalli. Tästä syystä nitroglyseriiniä ei tule edes yrittää valmistaa itse, vaan sen valmistus voi tapahtua turvallisesti ainoastaan teollisesti.
Janne Juvonen
Janne Aleksi Juvonen (s. 3. lokakuuta 1994 Kiihtelysvaara) on suomalainen jääkiekkomaalivahti, joka edustaa Sveitsin pääsarjan HC Ambrì-Piottaa.
Seuraura
Juvonen on Enon Jetsin kasvatti ja siirtyi sieltä pelaamaan Jokipoikiin. Hän teki joukkueen kanssa kaksivuotisen jatkosopimuksen keväällä 2010, mutta ei pelannut edustusjoukkueessa otteluakaan. Kauden 2010–2011 Juvonen pelasi pääosin joukkueen A-nuorissa I-divisioonassa, jotka karsivat paikasta A-nuorten SM-liigaan.
Vuosina 2018–2019 Juvonen edusti Ruotsin pääsarjassa, SHL:ssä, Mora IK:ta. Vuosina 2019–2021 hän pelasi SHL-seura Leksands IF:n riveissä. Juvonen siirtyi toukokuussa 2021 Jokereihin. Maaliskuussa 2022 hän siirtyi Sveitsin pääsarjan HC Ambrì-Piottaan.
Maajoukkueura
Juvonen pelasi World U-17 Hockey Challengessa vuonna 2011. Hän oli mukana nuorten MM-kilpailuissa vuonna 2014 Suomen voittaessa kultaa. Hän oli kuitenkin kolmas maalivahti, eikä pelannut turnauksessa yhtäkään ottelua.
Muuta
Juvonen opiskelee Lahdessa liiketaloutta.
Julius Pohjanoksa
Julius Kain Arimo Pohjanoksa (s. 9. heinäkuuta 1996 Kaarina) on suomalainen jääkiekkomaalivahti, joka pelaa Mestis-joukkue TUTO Hockeyssa.
Ura
Pohjanoksa on Turun Palloseuran kasvatti. Hän voitti kaudella 2013–2014 TPS Akatemiassa B-nuorten Suomi-sarjan mestaruuden. Kauden 2014–2015 päätteeksi Pohjanoksa voitti TPS:ssä A-nuorten Suomenmestaruuden. Hän jäi joukkueen torjuntavastuussa kuitenkin selkeästi Aleksandr Georgijevin varjoon ja siirtyi loppukaudella lainalle Suomi-sarjajoukkue HC Indians Kaarinaan. Pohjanoksa puki kauden aikana TPS:n paidan myös neljään SM-liigaotteluun, mutta hän jäi kuitenkin ilman peliaikaa.
Kauden 2015–2016 edetessä Pohjanoksan vastuu TPS:n A-nuorissa kasvoi, kun Juho Niku siirtyi Pohjois-Amerikkaan ja Aleksandr Georgijev nousi TPS:n SM-liigajoukkueeseen. Hän jakoi varsin tasaisesti joukkueensa torjuntavastuun Karolus Kaarlehdon kanssa. Pohjanoksalla oli koko A-nuorten SM-liigan paras torjuntaprosentti (93,2%) ja päästettyjen maalien keskiarvo (2.19). Hän edusti TPS:ää kauden aikana myös Junior Club World Cupissa, jossa Pohjanoksa puki kahteen otteluun, mutta jäi ilman peliaikaa.
Kaudella 2016–2017 Pohjanoksa nousi TPS:n A-nuorten selkeäksi ykkösmaalivahdiksi. Hänet valittiin A-nuorten SM-liigan syyskuun 2016 kuukauden pelaajaksi. Pohjanoksa valittiin kauden päätteeksi myös sarjan toiseen tähdistökentälliseen. Joulukuussa 2016 TPS lainasi hänet Mestis-joukkue TUTO Hockeyn riveihin, kun joukkue tarvitsi maalivahtiosastolleen paikkaajaa Karolus Kaarlehdon osallistuttua alle 20-vuotiaiden MM-kilpailuihin. Lisäksi TUTO oli purkanut Richard Sabolin sopimuksen. Pohjanoksa pelasi joukkueessa viisi runkosarjaottelua, kunnes hän palasi TPS:n A-nuoriin. Joukkueen kauden päätyttyä Pohjanoksa palasi maaliskuussa TUTOn vahvuuteen. Samalla hän teki joukkueen kanssa kaksi seuraavaa kautta kattavan sopimuksen. Pohjanoksa puki loppukaudella neljään playoff-otteluun ja hän pelasi niistä yhdessä.
Varsinaisella Mestiksen tulokaskaudellaan 2017–2018 Pohjanoksa nousi TUTOn selkeäksi ykkösmaalivahdiksi. Hän pelasi runkosarjassa 34 ottelua ja torjui seitsemän nollapeliä, mikä oli eniten koko sarjassa. Pohjanoksalla oli myös Mestiksen paras torjuntaprosentti (92,3%). Pudotuspeleissä hän pelasi 13 ottelua torjuen yhden nollapelin. Pohjanoksa voitti kauden päätteeksi Mestis-hopeaa. Hänet palkittiin kauden päätteeksi sarjan parhaana maalivahtina Pasi Nurminen -palkinnolla ja valittiin ensimmäiseen tähdistökentälliseen. Pohjanoksa pelasi myös viisi Suomen Cupin ottelua. Turnaus päättyi TUTOn voittoon.
Kaudeksi 2019–2020 Pohjanoksa teki TPS:n kanssa kaksivuotisen SM-liigasopimuksen. Hän jäi kuitenkin selkeäksi kakkosmaalivahdiksi Rasmus Tirroselle sekä hänen loukkaantumistaan paikanneelle Erik Källgrenille. Pohjanoksa pelasi tulokaskautensa aikana 16 runkosarjaottelua. Hän edusti TPS:ää kauden aikana myös Spengler Cupissa, jossa Pohjanoksa pelasi kaksi ottelua.
Kesäkuussa 2020 Pohjanoksan sopimus TPS:n kanssa purettiin yhteisymmärryksessä ja hän siirtyi kaudeksi 2020–2021 Ruotsin toiseksi korkeimmalle sarjatasolle HockeyAllsvenskan-joukkue HC Vita Hästeniin. Pohjanoksa pelasi suurimman osan joukkueen otteluista. Hän jakoi alkukaudella torjuntavastuuta NHL-lainamaalivahti Adam Wernerin kanssa, mutta joulukuussa 2020 Vita Hästen täydensi maalivahtiosastoaan Christian Engstrandilla. Kaudeksi 2021–2022 Pohjanoksa siirtyi vuoden mittaisella sopimuksella Slovakian Extraligan HK Dukla Michalovceen. Samalla seura vahvisti hankkineensa maalivahtiosastolleen hänelle TPS:stä ja TUTOsta tutun Karolus Kaarlehdon sekä niinikään TUTOn organisaatiossa pelanneen Michal Vojvodan. Duklan urheilutoimenjohtajana toimii kolmikolle TUTOsta tuttu Elmo Aittola. Hän puki vain yhteen Slovakian Cupin otteluun, mutta Pohjanoksa ei pelannut Duklassa lopulta otteluakaan ja hän palasi Suomeen jo lokakuussa 2021. Pohjanoksa ei pelannut lopulta koko kaudella missään.
Marraskuussa 2022 Pohjanoksa palasi loppukauden 2022–2023 kattavalla sopimuksella TUTOn Mestis-joukkueeseen.
Muuta
Pohjanoksa valmistui ylioppilaaksi Kerttulin lukiosta syksyllä 2015.
Henrik I Linnustaja
thumb|Henrik Linnustaja sinetissä vuodelta 925. Henrik I Linnustaja (, ; 876 – 2. kesäkuuta 936 Memleben) oli Saksin herttua vuodesta 912 ja Itä-Frankian kuningas vuodesta 919 aina kuolemaansa asti. Innokas metsästäjä Henrik oli korjaamassa linnunmetsästysverkkojaan saadessaan tiedon kuninkuudestaan ja sai siten lisänimen Linnustaja.
Perhesuhteet
Henrik oli Saksin herttuan Otto I Ylevän ja tämän vaimon Babenbergerin Hedvigin poika. Hedvig oli Kaarle Suuren jälkeläisiä 4. polvessa. Henrik nai Saksin Erwinin tyttären Hatheburgin vuonna 906, mutta erosi hänestä 909 sen jälkeen, kun tämä oli synnyttänyt heille pojan, Thankmarin. Vielä samana vuonna Henrik nai Ringelheimin Matildan, jonka kanssa sai kaikkiaan kolme poikaa ja kaksi tytärtä.
Hallitsijana
Henrik tuli Saksin herttuaksi isänsä kuoleman jälkeen vuonna 912 ja jatkoi isänsä työtä vahvistamalla Saksia vihamielisiä naapureitaan vastaan. Vuonna 918 Frankkien valtakunnan itäosien kuningas Konrad I kuoli ja kuninkuus siirtyi vuonna 919 Henrikille. Henrik kieltäytyi korkeiden kirkonmiesten suorittamasta kuninkaaksi voitelusta, sillä hän halusi olla tehtävässään kansan, ei kirkon valtuuttamana. Henrik piti valtakuntaansa pikemminkin herttuakuntien liittona kuin feodaalivaltakuntana.